Cuneiform Tablet Kt 90/k 131 (TPAK 1 26)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-mur-IŠTAR-ma a-na šu-mì-a-bi₄-a qí-bi-ma a-na-kam 5 ma-na KÙ.BABBAR wa-ṣí-a-tum ša a-bi-ni É a-lim{ki} e-li-a-nim-ma bi-ru ša mì-ší-tim É-bé-ta-tí-ni iṣ-bu-tù-ma 1 ma-na 15 GÍN.TA KÙ.BABBAR 4 ni-a-tí ša-qá-lam qá-bi₄-a-ni-ni a-lu-um e-mu-ud-ni-a-tí-ma 1 ma-na 15 GÍN.TA KÙ.BABBAR a-na-ku ú me-er-ú a-bi₄-a-a ni-iš-qú-ul ša šu-ḫu-bur bi-ru É-be-sú ú-kà-lu É-bé-et bi-ru ša mì-ší-tim a ší-mì-im ú-kà-li-mu-ma 1 ma-na 15 GÍN KÙ.BABBAR qá-at-kà É DAM.GÀR ni-sí-ma a-na bi-ri ša mì-ší-tim ni-iš-qú-ul-ma a-na É a-lim{ki} ú-šé-ri-bu ṭup-pá-am ša a-lim{ki} ni-il₅-qé ša i mì-ma tí-šu-ú DAM.GÀR KÙ.BABBAR i-lá-qé-ú i-ḫi-id-ma KÙ.BABBAR šé-bi₄-lá-ma ṣí-ib-tum lá i-ma-id ú te-er-ta-kà li-li-kam a-šu-mì KÙ.BABBAR-pì-kà ša a-bi₄-a-a ša ta-áš-pu-ra-ni a-ni-ša-am lá ta-ta-kál ṭup-pì-šu ú šé-bi₄-lu da-ni-na